**BASES REGULADORAS A INSCRICIÓN NA ACTIVIDADE DE TALLER DE MEMORIA**

**DO CONCELLO DE BARBADÁS 2021/2022**

**Artigo 1. Obxectivo e ámbito de aplicación.**

As presentes bases regularán o proceso de inscrición na actividade de Taller de memoria organizado polo Concello de Barbadásno período 2021/2022.

**Artigo 2. Destinatarios.**

A actividade lúdica está dirixida a poboación adulta, maiores de 18 anos.

**Artigo 3. Lugar de desenvolvemento.**

A actividade desenvolverase nos seguintes locais sociais:

* Local social de Loiro.
* Local social de Bentraces.
* Local social O Fonval.
* Local social de Piñor.

**Artigo 4. Nº de prazas ofertadas.**

As prazas ofertadas serán de 6 persoas por local.

O número de prazas ofertadase o indicado segundo as disposicións aplicables que a administración autonómica e estatal dispón en relación coa apertura dos locais sociais e a distribución de espazos dentro dos mesmos, con motivo da incidencia do COVID-19.

Para que se leve a cabo a actividade será preciso un número mínimo de 5 persoas.

**Artigo 5. Horario e calendario.**

As actividades comezarán en outubro do 2021 e rematarán en maio do 2022.

En horario de tarde.

O horario determinarase no momento da aprobación dos listados definitivos.

**Artigo 6. Criterios de adxudicación.**

* Cada solicitante só poderá inscribirse nun local.
* No caso de que o número de prazas solicitadas non supere o número de prazas ofertadas, a adxudicación de prazas realizarase de forma directa.
* No caso de que o numero de prazas solicitadas si supere o número de prazas ofertadas: resolverase usando como criterio, o resultado obtido o 25 de febreiro de 2021 do Sorteo anual de letras de prioridade para resolver os empates no procedemento de admisión de alumnado para o curso 2021/2022 (artigo 29 da Orden do 12 de Marzo de 2013). As letras de prioridade que afectan ao primeiro apelido son: “W” e “S”; así mesmo afectan ao segundo apelido as letras: “B” e “F”.

**Artigo 7. Prazos e lugar de presentación de inscricións.**

O prazo para a presentación de solicitudes será dende o día 14 de setembro ata o día 21 de setembro de 2021 (ámbolos inclusive).

A solicitude debidamente cumprimentada deberá presentarse por unha das seguintes formas:

* De forma telemática a través da sede electrónica do Concello de Barbadás [https://barbadas.sedelectronica.gal](//barbadas.sedelectronica.gal/).
* De forma presencial no rexistro (Casa do Concello 988360000, Oficinas A Valenzá 988393168).
* En calquera dos rexistros establecidos no artigo 16 da Lei 39/2015.

As solicitudes estarán dispoñibles na páxina web do Concello ([www.barbadas.es](http://www.barbadas.es)).

**Artigo 8. Publicación dos admitidos/excluídos.**

O listado provisional de admitidos/as publicarase o día 22 de setembro de 2021 na páxina web do Concello de Barbadás ([www.barbadas.es](http://www.barbadas.es)), e nos taboleiros de anuncios do Concello e das oficinas municipais da Valenzá.

Os listados definitivos publicaranse o día 30 de setembro de 2021.

**Artigo 9. Solicitudes de alta fora de prazo de inscrición.**

Estarán suxeitas ás prazas dispoñibles. De non existir praza, pasarán a formar parte da lista de espera.

**Artigo 10. Custo do servizo.**

O custo do servizo é de 40 euros anuais.

**Artigo 11. Pagamento.**

Unha vez publicado o listado provisional o prazo para realizar o pagamento e achegar o xustificantes as oficinas municipais será dende o día 23 ata 28 de setembro (ámbolos inclusive).

De non realizar dito pagamento no prazo establecido, quedará excluído de dita actividade, e será chamado o seguinte da lista.

O pagamento deberá realizarse mediante ingreso ou transferencia bancaria o número de conta / **IBAN: ABANCA (A VALENZÁ): ES07 2080 0470 203110000038**.

\*Indicando como concepto “Taller de Memoria”, e o nome e apelidos do solicitante.

Una vez efectuado o ingreso correspondente, non se devolverá ó importe satisfeito salvo que se acredite a imposibilidade do solicitante de asistir á actividade mediante certificado médico que deberá presentarse cun mínimo de antelación de 24 horas antes do inicio da actividade.

**Artigo 12. CHAMAMENTO POR LISTA DE ESPERA.**

No suposto de que quedasen prazas vacantes, chamaráse por rigorosa orde ós solicitantes en lista de espera, que deberán efectuar o pagamento nun prazo de dous días unha vez recibida a comunicación telefónica da súa admisión na actividade. Realizarase un máximo de 2 chamadas, de non ser posible a comunicación telefónica, chamaráse ó seguinte solicitante da lista.

**ORGANIZA.**

Concello de Barbadas.

Concellería de Servizos Sociais, Sanidade e Participación Veciñal.

Teléfono de información: 988 39 31 68 (Oficinas Municipais da Valenzá).

**A participación na actividade Taller de memoria supón a aceptación das presentes bases.**

**O Concello de Barbadás resérvase o dereito de realizar os cambios oportunos que poida considerar precisos para o correcto funcionamento da actividade “Taller de Memoria”.**